Petr Jiráček

Petr Jiráček (sündinud 2. märtsil 1986 Tuchořices) on Tšehhi jalgpallur, kes mängib Tšehhi klubis Fastav Zlín poolkaitsjana.

Klubikarjääri jooksul on ta muuhulgas mänginud Saksamaa kõrgliiga klubides VfL Wolfsburg ja Hamburger SV.

Debüüdi Tšehhi jalgpallikoondises tegi Jiráček 2011. aasta septembris. 2012. aasta Euroopa meistrivõistlustel alagrupi teises mängus lõi Petr Jiráček värava Kreeka vastu. Hiljem lõi ta otsustava värava mängus turniiri korraldaja riigi Poola vastu, kindlustades Tšehhi edasipääsu alagrupist.

Kategooria:Tšehhi jalgpallurid
Kategooria:VfL Wolfsburgi mängijad
Kategooria:Hamburger SV mängijad
Kategooria:Bundesliga mängijad
Kategooria:Sündinud 1986